Καλησπέρα σας.
 


  Σχετικά νέος στο επάγγελμα. Πρόσφατα, ανέλαβα μία μικρή οε με απογραφικά με έναν μόνο εργαζόμενο. Μπαίνοντας στο εργανη διαπιστωσα ότι στα έντυπα οαεδ-αναγγελίες υπάρχει μόνο μία καταχωρηση-οικιοθελης αποχώρηση του μοναδικού εργαζομένου με ημερομηνία υποβολής 8/10/2014(είχε σταματήσει τη δουλεια για λιγότερο από ένα μήνα) αλλά στη συνέχεια δεν υπάρχει αναγγελία πρόσληψης ενώ έχει καταχωρηθεί ο εργαζόμενος στον πίνακα προσωπικού 2014 με ημερομηνία υποβολής 19/11/2014 και στο πεδίο με τα στοιχεία απασχολουμένων υπάρχει ο μοναδικός υπάλληλος με ημερομηνία πρόσληψης επίσης 19/11 χωρίς όμως επαναλαμβάνω να υπάρχει στα έντυπα αναγγελία πρόσληψης με τέτοια ημερομηνία. Να σημειώσω ότι όλο το διάστημα μετά την οικειοθελή αποχώρηση είναι καταχωρημένες κανονικά στις απδ και πληρωμένες οι ασφαλιστικές εισφορές. Τι ενέργεια πρέπει να κάνω; Υπάρχει ή δυνατότητα να στείλω εκπρόθεσμη αναγγελία πρόσληψης; Υπάρχουν ενδεχόμενες συνέπειες με το σεπε; Παρακαλώ όποιος γνωρίζει ας δώσει τα φώτα του.
 

Μη δήλωση πρόσληψης;
1. Εκπρόθεσμη πρόσληψη στον ΟΑΕΔ χειρόγραφη. --> Πρόστιμο
 


 2. Εκπρόθεσμη κατάθεση πίνακα προσωπικού χειρόγραφο στο ΣΕΠΕ  για την ως άνω πρόσληψη --> Πρόστιμο
 


 3. Θα πρέπει να αποδείξετε στο ΙΚΑ και σε ΣΕΠΕ οτι ο ετήσιος που στάλθηκε με μεταγενέστερη ημερομηνία ενώ δεν υπήρχε εργασιακή σχέση δεν ισχύει (πράγμα δύσκολο)
 


 4. Το ίδιο πρέπει να γίνει και για τις ΑΠΔ και τις εισφορές στο ΙΚΑ που καταχωρήθηκαν χωρίς να υπάρχει κάποια εργασιακή σχ'εση (πράγμα εξίσου δύσκολο)
 


 ΙΚΑ και ΣΕΠΕ θα θεωρήσουν οτι υπήρχε εργασιακή σχέση
 


 Καλά ξεμπερδέματα
 

Ευχαριστώ πολύ για την απάντησή σας. Για τα πρόστιμα από οαεδ και σεπε κατανοητό. Αν και σε μία άλλη ανάρτηση διάβασα ότι δεν επιβάλλει πλέον πρόστιμο ο οαεδ αλλά μόνο το σεπε. Γνωρίζει κανείς το ύψος του προστίμου από το σεπε; Λογικά δεν προκύπτει απ' το γεγονός ότι είχαν σταλεί οι απδ και είχαν καταβληθεί οι ασφαλιστικές εισφορές ότι δεν υπάρχει δόλος αλλά ήταν μία παράλειψη. Τίθεται θέμα σε αυτήν την περίπτωση για 10500; Είναι ψυχοφθόρο όλο αυτό...
 
έκανες αναζήτηση μέσω του εργάνη και δεν βρήκες πρόσληψη ή από τα τυπωμένα?
 


 όλα έγιναν νόμιμα ,πλην της αναγγελίας ,πιθανόν σε τυχόν έλεγχο να σου ζητάνε ασφάλιση από την επόμενη της αποχώρησης μέχρι 19/11 που ξαναεμφανίστηκε στην ΑΠΔ.
 


 αυτό το διάστημα τι έκανε?
 


  
 

μικρο το κακο.
 


 ενσημα πληρωθηκαν , μισθοι πληρωθηκαν, ΑΠΔ σταλθηκαν...
 


 η χειροτερη περιπτωση ειναι να ζητησει το ΙΚΑ ενσημα για ενα μηνα .(μεταξυ απολυησς και προσληψης)
 


 τα σκατοχαρτα του ΟΑΕΔ και του ΣΕΠΕ ετσι κι αλλιως ειναι σκουπιδια οταν τηρουνται οι ουσιαστικες προυποθεσεις.
 


 Στη θεση σου δεν θα εκανα καν τον κοπο να παω να καταθεσω τωρα χαρτια προσληψεων κλπ. και να τους ανοιξω τα ματια για προστιμα τυπικης διαδικασιας....  Ας τα αναζητουσαν οι ιδιοι τοσο καιρο
 

Ούτε στο εργάνη υπάρχει αναγγελία πρόσληψης ούτε σε έντυπη μορφή στο αρχείο της εταιρείας. Η οικιοθελής αποχώρηση είχε γίνει για μια υπόθεση του εργαζομένου απ ότι μου είπαν(είχε ένα δικαστήριο και έπρεπε να φαίνεται άνεργος, δεν το κατάλαβα καλά ομολογώ) με ημερομηνία 30/9/2014 εμπρόθεσμα στις 08/10/2014 η υποβολή. Αμέσως μετά την οικιοθελή αποχώρηση ο εργαζόμενος έβγαλε κάρτα ανεργίας και την ακύρωσε πριν αναλάβει ξανά εργασία άρα μπορεί να αποδείξει ότι ήταν δηλωμένος άνεργος στο μεσοδιάστημα. Στάλθηκε ετήσιος πίνακας αλλά απο βιασύνη(?) δεν έγινε προηγουμένως αναγγελία πρόσληψης ενώ στον πίνακα φαίνονταν ημερομηνία πρόσληψης στα στοιχεία εργαζομένου 19/11/2014 και η υποβολή του πίνακα έγινε επίσης 19/11/2014. Στην ΑΠΔ 09/2014 φαίνεται κανονικά εώς ημερομηνία απασχόλησης 30/09/2014 και στην απδ 11/2014 φαίνεται απο ημερομηνία απασχόλησης 19/11/2014. Δλδ η μόνη παράλειψη είναι η μη υποβολή αναγγελίας πρόσληψης. Όλες οι ΑΠΔ έχουν σταλεί κανονικά και όλες οι εισφορές έχουν πληρωθεί. Απλά, επειδή απ ότι έχω καταλάβει τα χουν τσουγκρίσει εργοδότης και εργαζόμενος και μπορεί να γίνει καταγγελία σύμβασης δεν θα υπάρχει πρόβλημα αν δεν υπάρχει προηγούμενη αναγγελία πρόσληψης; 
 

Κι εγώ αυτό πιστεύω. Απλά με προβληματίζει μήπως αν γίνει καταγγελία σύμβασης στον εργαζόμενο υπάρχει πρόβλημα επειδή δεν θα έχει προηγηθεί αναγγελία και το βρώ πάλι μπροστά μου.
 

Γνώμη μου
 


 Μιάς και δεν είχατε την ευθύνη οταν έγιναν αυτά μην πολυστεναχωριέστε.
 


 Αρκετές σκοτούρες έχει το επάγγελμα και η ζωή.
 


 Πρόταση
 


 Ενημερώστε τον εργοδότη και προτεινετέ του να μήν κάνει τίποτα. Βάλτε το στην σαλαμούρα.
 


 Οπως είπαν και οι συνάδελφοι , ενδεχομένως να προκύψει σε πιθανό έλεγχο πρόβλημα εισφορών για το μεσοδιάστημα.
 
